laion/Wikipedia-Exotic huggingface dataset:
Mati Kuulmann

Mati Kuulmann (21. märts 1941 Tallinn – 9. oktoober 2004 Tallinn) oli eesti jääpurjetaja ja purjetaja. Õppis Tallinna 36. keskkoolis ja kaugõppes Tallinna 21. keskkoolis. Purjetamist alustas 1955 ja jääpurjetamist 1972 Kalevi Jahtklubis Ernst Kuzmanovi juhendamisel. Sportlike saavutuste hulka kuuluvad: 1980 Jääpurjetamise DN-klassi MM kuldmedal 1984 Jääpurjetamise DN-klassi MM pronksmedal 1980 Jääpurjetamise EM kuldmedal 1991 Jääpurjetamise EM kuldmedal 1980 Jääpurjetamise EM hõbemedal 1981 Jääpurjetamise EM hõbemedal 1990 Jääpurjetamise EM pronksmedal 1993 Jääpurjetamise EM pronksmedal 1993 Euroopa karikas 1977-1991 sai Nõukogude liidu meistrivõistlustel 7 medalid: 2 kulda (1987, 1991), 4 hõbedat ja 1 pronksi. 1977–2001 tuli 10 korral Eesti meistriks Meistersportlane ja suurmeister (1976) NSV Liidu teeneline meistersportlane (1980) 8-kordne Eesti meister ka purjetamises (klassis M, 470 ja 6 korral avamerepurjetamises). Töötas aastatel 1976–94 Kalevi Jahtklubis sadamakaptenina. Aastast 1994 oli Jääpurjetamisliidu president. Spordiselts Kalevi auliige (1976). Mati Kuulmanni poeg on purjetaja ja ettevõtja Rene Kuulmann. Biograafia Eesti spordi biograafilises leksikonis Mati Kuulmann ostab kokku Tallinna maju ja maatükke Ärileht, 18.06.2001 Tiit Haagma ja Mati Kuulmann ERR Arhiiv, 15.07.1984 Surfiklubi ajalugu Pirita Surfiklubi Jääpurjetamine Kalevi Jahtklubi Pirita jõesaare arendaja nõuab linnalt kahjutasu Eesti Arhitektide Liit, 18.11.2003 Erakondade nimekirjad internetis Saarlane, 2.03.2002 Jääpurjetamine - see on imelihtne Ajakiri Paat ja Merendus
Muslimid (etniline rühm)

Muslimid olid Jugoslaavia Föderatiivses Sotsialistlikus Vabariigis ja on pärast Jugoslaavia lagunemist moodustunud uutes iseseisvates riikides lõunaslaavlaste hulka kuuluv etniline rühm. Muslimeid iseloomustab eelkõige nende ajalooline seotus Jugoslaavia piirkonnaga, islami usk ning ühine kultuur ja keel (serbohorvaadi keel). Muslimid said Jugoslaavias ametliku etnilise rühma staatuse 1971. aastal, kui viidi põhiseadusse sisse vastavad parandused. 1991. aasta Jugoslaavia rahvaloenduse andmeil oli muslimeid 2 353 000. Pärast Jugoslaavia lagunemist 1990. aastate esimesel poolel toimunud Jugoslaavia sõja tulemusel moodustusid uued iseseisvad riigid, nende seas Bosnia ja Hertsegoviina. Suurem osa muslimeid identifitseeris end etniliselt bosnialastena. 2011. aastal määratles end Jugoslaavia lagunemise järgses Balkani maades etnilise muslimina umbes 100 000 inimest. Bosnialased
Håvard Nielsen

Håvard Kallevik Nielsen (sündinud 15. juulil 1993 Oslos) on Norra jalgpallur, kes mängib ründaja või äärepoolikuna Saksamaa esiliigaklubis Hannover 96. Norra kõrgliigas debüteeris Nielsen 2009. aastal Vålerenga meeskonnas. Vålerenga põhimeeskonnas hakkas ta mängima 2011. aastal. 2012. aasta juulis liitus ta Austria kõrgliigaklubiga Salzburgi Red Bull. 2014–2015 oli ta poolteist hooaega laenul Saksamaa klubis Braunschweigi Eintracht. Pärast seda ongi ta mänginud vaid Saksamaa klubides: 2016–2017 SC Freiburgis, 2017–2018 Düsseldorfi Fortunas, 2019 MSV Duisburgis, 2019–2022 Greuther Fürthis ja alates hooajast 2022/23 Hannover 96-s. Norra jalgpallikoondises mängis Nielsen aastatel 2012–2015 kokku 14 korda ja lõi kaks väravat – 14. novembril 2012 sõprusmängus Ungari vastu ja 13. oktoobril 2014 EM-i valikmängus Bulgaaria vastu.
Jugoslaavlased

Jugoslaavlased oli Jugoslaavia liitriigi elanikunimetus. Liitriigi nimeks oli aastatel 1918–1929 Serblaste, Horvaatide ja Sloveenide Kuningriik, 1929–1941 Jugoslaavia Kuningriik, 1946–1963 Jugoslaavia Föderatiivne Rahvavabariik, 1963–1991 Jugoslaavia Föderatiivne Sotsialistlik Vabariik ja 1992–2003 Jugoslaavia Liitvabariik. Jugoslaavlased (rahvas) Jugoslaavlased Serbias
Jugoslaavlased (rahvas)

Jugoslaavlased olid Jugoslaavia Föderatiivse Sotsialistliku Vabariigi nn "seitsmes" rahvas. Jugoslaavia kuus suuremat etnilist rühma olid serblased, horvaadid, muslimid, albaanlased, sloveenid ja makedoonlased. Alates 1961. aastast oli Jugoslaavia elanikel võimalus rahvaloenduse käigus identifitseerida end soovi korral jugoslaavlasena. Nende osakaal hakkas kasvama. 1981. aasta rahvaloenduse andmeil oli neid juba 1,2 miljonit, mis moodustas 5,4% elanikkonnast. Jugoslaavlased tõusid seitsmendaks etniliseks rühmaks liitriigis. Kuigi 1991. aasta rahvaloenduse järgi selliste jugoslaavlaste arv oli vähenenud 710 000-ni, jäid nad suuruselt seitsmendaks rahvaks Jugoslaavia FSV-s. Pärast Jugoslaavia lagunemist 1990. aastate esimesel poolel toimunud Jugoslaavia sõja tulemusel moodustusid uued iseseisvad riigid. Kõigis neis nende elanike arv, kes jätkuvalt soovisid end identifitseerida jugoslaavlasena, drastiliselt vähenes (näiteks Bosnia ja Hertsegoviinas 242 680-lt (1991) 2570-le (2013)). Jugoslaavlased Jugoslaavlased Serbias
Jugoslaavlased Serbias

Jugoslaavlased Serbias (serbia keeles: Југословени у Србији) on etniline kogukond Serbias, kes peab end jugoslaavlasteks ja kellel puudub muu etniline identiteet (erinevalt Serbias elavatest serblastest, horvaatidest, montenegrolastest, bosnialastest ja teistest rahvustest inimestest, kes peavad end samuti jugoslaavlasteks, kuid ei pea end jugoslaavlaste etnilise rühma osaks). 2011. aasta rahvaloenduse andmeil oli Serbias 23 300 inimest, kes lasid end kirja panna jugoslaavlasena (võrdluseks 1980. aastal oli neid 440 000 inimest). 23 300-st umbes pool elas mitmekultuurilises Vojvodinas, suur osa elas pealinnas Belgradis (umbes 8000 inimest). Jugoslaavlased Jugoslaavlased (rahvas)
Mark Milley

Mark Alexander Milley (sündinud 20. juunil 1958 Winchesteris Massachusettsi osariigis) on Ameerika Ühendriikide maaväe erukindral, kes oli kahekümnes Ameerika Ühendriikide staabiülemate ühendkomitee esimees. Kindrali teenistusaeg lõppes 29. septembril 2023. Varem, 14. augustist 2015 kuni 9. augustini 2019, oli ta 39. maaväe staabiülem, ning oli kogu oma sõjaväelise karjääri jooksul mitmetel juhtimis- ja staabipositsioonidel kaheksas diviisis ja eriüksuses. Kindral Milley on saanud järgmise tunnustuse osaliseks: TARA COPP; SYLVIE CORBET (2. juuni 2023). "Macron awards top U.S. general France's highest honors". apnews.com (inglise). AP News. Vaadatud 3. juunil 2023. Phil Stewart; Nandita Bose (29. september 2023). "Top US general Milley takes apparent jab at Trump as he retires" [USA tippkindral Milley pilkab ametist lahkudes ilmselgelt Trumpi]. reuters.com (inglise). Washington: Reuters. Vaadatud 29. septembril 2023. Top U.S. general Mark Milley retired on Friday after a four-year tenure, saying in a speech that U.S. troops take an oath to the Constitution and not a "wannabe dictator", an apparent swipe at former President Donald Trump. "Chief of Staff of the Army | General Mark A. Milley" (inglise). United States Army. Vaadatud 11. detsembril 2018. Tim Oberle (18. august 2015). "Get to Know the New Chief of Staff of the Army - General Mark A. Milley". army.mil (inglise). United States Army. Vaadatud 5. veebruaril 2023. "Gen. Mark A. Milley, Chief of Staff of the Army". 19. september 2016. Vaadatud 24. jaanuaril 2020. U.S. Embassy France [@USEmbassyFrance] (11. november 2018). "At today's #ArmisticeDay100 ceremony at Suresnes American Cemetery to honor our fallen heroes, @USEmbassyFrance was privileged to welcome six veterans of WWII. @POTUS thanked each of them for their service. #HonorOurVeterans #VeteransDay2018 #tggf #thegreatestfoundation t.co/IqQlyDNAej" (Tweet). Originaali arhiivikoopia seisuga 19. august 2019. Vaadatud 19. septembril 2021 – cit. via Twitter. Sõnavõtud C-SPANis
Laansoo

Laansoo on eesti perekonnanimi. 2023. aasta 1. jaanuari seisuga oli Eestis perekonnanimi Laansoo 248 inimesel: 111 mehel ja 137 naisel. Perekonnanimede levikult oli Laansoo meeste puhul 706. kohal ja naiste puhul 602. kohal. Kõige levinum oli perekonnanimi Laansoo vanuserühmas 80–84, kus neid on 10 000 elaniku kohta 2,94. Nimi oli kõige sagedasem Viljandi maakonnas, kus sellist nime kandis maakonna 10 000 elaniku kohta 8,33 inimest. Nimede eestistamisel võeti Laansoo 1935.–1940. aastal uueks perekonnanimeks 63 korral isikute poolt, kelle perekonnanimi oli varem Avloi, Berggrün, Elhi, Grünverk, Heltmann, Holtsmeister, Hotsmeier, Itter, Kasenofontov, Kristelstein, Kulp, Kurmann (nimest loobus 2 isikut), Laal, Laanson (2), Laasberk, Laason (2), Laesson, Laksberg, Lammas (2), Lammertson, Lampson (2), Landsmann (2), Landson, Lasner, Lason (4), Laurfeld, Lauringson, Laurson (4), Leimann (2), Lindenberg, Listra, Mats, Peerman (2), Ponas-Borisevitsh, Preimann, Regen, Schmidt, Siirak (3), Sormul, Tiitson (2), Vast, Veide, Vunder, Vutter. Emil Laansoo, eesti muusik (1921–2004) Enn Laansoo, eesti arhitekt (1958–) Juss Laansoo, eesti motosportlane (1983–) Maario Laansoo, eesti jalgpallur (1994–) Urmas Laansoo, eesti botaanik (1962–) Statistikaamet: Nimede statistika (vaadatud 05.02.2023) Onomastika andmebaas. Nimede eestistamine: (uus nimekuju): Laansoo. Laansoo statistikaameti andmebaasis
Reisiterminal

Reisiterminal on sadama terminal, mille peamine eesmärk on inimeste transportimine terminalist laevale. Reisiterminalid on nõutud vastu võtma reisiparvlaevu, mis peamiselt transpordivad reisijaid, sõidukeid ja veeremlasti. Terminali funktsiooniks on aidata reisijatel ja sõidukitel liikuda laevade ning sisemaateede vahel. Terminal peab olema ülesehitatud nii, et see tagaks laevade ohutu sildumise, efektiivse lasti lastimise ja lossimise ning reisijate peale ja välja mineku. Manööverdamise ruum sildumise jaoks. Ramp veeremlasti lastimiseks ja lossimiseks. Sadamaehitised. Ühendussild. Parkimise kogunemisala. Check-In värav. Terminali ehitis reisijatele. "IAPH guidelines for port planning and design / Port Planning and Construction Committee: Detailed Terminal Plannin Criteria". Tokyo: International Association of Ports and Harbors. Lk 67. Tsinker, Gregory P. (2004). Port engineering : planning, construction, maintenance, and security: Port planning at the individual port level. Hoboken (N.J.) : Wiley. Lk 17.
Wuling

Liuzhou Wuling Automobile Industry Co., Ltd. (tegutseb kui Wuling Motors) on Hiina autotootmisettevõte. Ettevõte toodab mootoreid, erisõidukeid, mini-elektriautosid, veoautosid, busse ja autoosi. Ettevõte haldab ka SAICi ja General Motorsiga ühisettevõtet SAIC-GM-Wuling (SGMW).
Garou

Pierre Garand (sündinud 26. juunil 1972 Sherbrooke'is Québecis), rohkem tuntud lavanime Garou järgi, on Kanada laulja. Garand saavutas kuulsuse pärast Quasimodo rolli mängimist muusikalis "Notre-Dame de Paris", mis lavastati 1998. aasta septembris. Pärast muusikali on Garandil õnnestunud luua edukas rahvusvaheline popmuusikakarjäär. Tema esimene album "Seul" ilmus 2000. aastal ning jõudis Belgia, Prantsusmaa ja Poola albumimüügi edetabeli tippu. 2000 : Seul 2001 : Seul...avec vous 2003 : Reviens 2006 : Garou 2008 : Piece of my soul 2009 : Gentleman cambrioleur 2010 : Version intégrale 2012 : Rhythm and Blues 2013 : Au milieu de ma vie 2014 : It's Magic! 2019 : Soul City 2022 : Garou joue Dassin http://garouofficiel.com/
Abemama

Abemama on Kiribatile kuuluv atoll Mikroneesias, üks Gilberti saartest. Asub 152 kilomeetrit Tarawast kagus. Koosneb vähemalt 8 saarest, millest 3 on asustatud. Saartel on kokku 12 küla. Halduskeskuseks on Kariatebike küla. Atolli elanike arv oli 2015. aastal 3299. Atolli maismaapindala on 27,37 km². Laguuni pindala on 232,5 km². Robert Louis Stevenson, Fanny Vandegrift Stevenson ja tema poeg Lloyd Osbourne veetsid 1889. aastal 2 kuud Abemamal.
Butaritari

Butaritari on Kiribatile kuuluv atoll Mikroneesias, üks Gilberti saartest. Asub 3 kilomeetrit Gilberti saarte põhjapoolseimast atollist Makinist edelas. Butaritari elanike arv oli 2015. aastal 3224. Atollil on 11 küla. Atollis on 11 saart, mille pindala on kokku 13,49 km². Laguuni pindala on 191,7 km². Teise maailmasõja ajal oli atoll tuntud nime all Makin ja seal toimus novembris 1943 Makini lahing.
Kuria

Kuria on Kiribatile kuuluv atoll Mikroneesias, üks Gilberti saartest. Asub Gilberti saarte keskosas, Aranukast loodes. Kuria elanike arv oli 2015. aastal 1046. Atollil on kuus küla, halduskeskus on Tabontebike. Atollis on vaid kaks saart, mis laguuni ei moodusta. Maismaapindala on kokku 15,48 km². Esimeste eurooplastena kirjeldasid saart Thomas Gilbert ja John Marshall juunis 1788.
Maiana

Maiana on Kiribatile kuuluv atoll Mikroneesias, üks Gilberti saartest. Asub Tarawast 44 km lõuna pool. Maiana elanike arv oli 2015. aastal 1982. Atollil on 12 küla, halduskeskus on Tebangetua. Atollis on 9 saart, mille pindala on kokku 16,72 km².
Färjestad BK

Färjestad Bollklubb (Färjestad BK) on Rootsi jäähokiklubi, mis tegutseb Karlstadis. Klubi mängib Rootsi kõrgliigas Svenska hockeyligan (SHL). Ametlik koduleht
Viersen

Viersen on linn Saksamaa lääneosas Nordrhein-Westfaleni liidumaal, Vierseni kreisi halduskeskus. Tänapäevane Viersen on linnana suhteliselt noor. See moodustati alles 1970. aastal nelja väiksema linna ühendamisel, mis moodustavad nüüd neli Vierseni linnaosa: Alt-Vierseni, Dülkeni, Süchtelni ja Boisheimi. 1974. aasta lõpuni oli Viersen kreisivaba linn. Viersenis on USA toiduainete kontserni Masterfoods Saksamaa peakorter ja jaekaubandusketi Kaiser's Tengelmann keskus. Tuntud inimestest on Viersenis sündinud näiteks arhitekt Joachim Schürmann, kirjanik Reinhard Kaiser ja poliitik Udo Voigt. Vierseni koduleht (saksa keeles)
Frölunda HC

Frölunda HC on Rootsi jäähokiklubi, mis tegutseb Göteborgis. Klubi mängib Rootsi kõrgliigas Svenska Hockeyligan (SHL). See sai alguse 1938. aastal spordiklubi Västra Frölunda IF võistkonnana. Iseseisva klubina on see tegutsenud alates 1984. aastast. Klubi oli seejärel tuntud nimede all Västra Frölunda HC (1984–2004) ja Frölunda Indians (2004–2020). Rootsi meistriliigas mängis Frölunda esimest korda 1960. aastal. Viis aastat hiljem tuli see esimest korda Rootsi meistriks. Frölunda on tulnud Rootsi meistriks veel neli korda, ülejäänud meistrivõidud pärinevad 21. sajandist. Frölunda on kõige edukam klubi Jäähoki Meistrite Liigas, kui vahemikus 2016–2020 võideti Meistrite Liiga neli korda. Samuti on see ainus klubi, mis on võitnud Meistrite Liiga rohkem kui ühel korral. Seisuga hooaeg 2023/24 Väravavahid: Lars Johansson, Frans Tuohimaa Kaitsjad: Christian Folin, Albin Sundin, Filip Hasa, Henrik Tömmernes, Pontus Johansson, Isac Heens, Linus Högberg, Tom Nilsson Ründajad: Erik Borg, Max Friberg (kapten), Gustav Rydahl, Otto Stenberg, Isac Born, Linus Öberg, Jere Innala, Linus Nässén, Nicklas Lasu, Noah Hasa, Mikael Ruohomaa, Carl Klingberg, Mats Rosseli Olsen, Jayden Halbgewachs, David Edstrom, Erik Thorell, Malte Strömwall Vaata ka Kategooria:Frölunda HC mängijad. Rootsi meistriliiga: Võidud (5): 1965, 2003, 2005, 2016, 2019 Jäähoki Meistrite Liiga: Võidud (4): 2015–16, 2016–17, 2018–19, 2019–20 Ametlik koduleht
Skellefteå AIK

Skellefteå AIK on Rootsi jäähokiklubi, mis tegutseb Skellefteås. Klubi mängib Rootsi kõrgliigas Svenska Hockeyligan (SHL). Klubi on asutatud 1. juulil 1921. Skellefteå on tulnud Rootsi meistriks aastatel 1978, 2013 ja 2014. Hooajal 2023/24 jõudis Skellefteå jäähoki Meistrite Liigas finaali, kus kaotati Šveitsi klubile Genève-Servette tulemusega 2:3. Klubi koduväljak asub Skellefteå Kraft Arenal, mis mahutab 5801 pealtvaatajat. Seisuga hooaeg 2023/24 Väravavahid: Alexander Hellnemo, Gustaf Lindvall, Linus Söderström Kaitsjad: Axel Sandin Pellikka, Måns Forsfjäll, Petter Granberg, Elias Salomonsson, Arvid Lundberg, Oskar Nilsson, Jonathan Pudas Ründajad: Max Lindholm, Theo Keilin, Andreas Johnsson, Linus Lindström, Pär Lindholm, Elias Stenman, Mārtiņš Dzierkals, Jonathan Johnson, Oscar Lindberg, Simon Robertsson, Dylan Sikura, Zeb Forsfjäll, Anton Heikkinen, Filip Sandberg, Oscar Möller (kapten), Oskar Vuollet, Rickard Hugg Vaata ka Kategooria:Skellefteå AIK mängijad. Koduleht
Timrå IK

Timrå IK on Rootsi jäähokiklubi, mis tegutseb Timrås. Klubi mängib Rootsi kõrgliigas Svenska hockeyligan (SHL). Ametlik koduleht
HV71

HV71 on Rootsi jäähokiklubi, mis tegutseb Jönköpingis. Klubi mängib Rootsi kõrgliigas Svenska hockeyligan (SHL). Ametlik koduleht
Linköping HC

Linköping HC on Rootsi jäähokiklubi, mis tegutseb Linköpingis. Klubi mängib Rootsi kõrgliigas Svenska hockeyligan (SHL). Ametlik koduleht
Brynäs IF

Brynäs IF on Rootsi jäähokiklubi, mis tegutseb Gävles. Klubi mängib Rootsi kõrgliigas Svenska Hockeyligan (SHL). Ametlik koduleht
Leksands IF

Leksands IF on Rootsi jäähokiklubi, mis tegutseb Leksandis. Klubi mängib Rootsi kõrgliigas Svenska hockeyligan (SHL). Ametlik koduleht
Malmö Redhawks

Malmö Redhawks on Rootsi jäähokiklubi, mis tegutseb Malmös. Klubi mängib Rootsi kõrgliigas Svenska hockeyligan (SHL). Ametlik koduleht
Örebro HK

Örebro Hockeyklubb (Örebro HK) on Rootsi jäähokiklubi, mis tegutseb Örebros. Klubi mängib Rootsi kõrgliigas Svenska hockeyligan (SHL). Ametlik koduleht
Djurgårdens IF Hockey

Djurgårdens IF Hockey (Djurgårdens IF) on Rootsi jäähokiklubi, mis tegutseb Stockholmis. Klubi mängib Rootsi kõrgliigas Svenska Hockeyligan (SHL). Ametlik koduleht
Kuivajõgi

Kuivajõgi (ka Kuivajõe jõgi) on Pirita jõe vasakpoolne lisajõgi, mis algab Vonka rabast loodes ja suubub Pirita jõkke Kose-Uuemõisa kohal. Kuivajõe pikkus on 32,8 km, karstialal voolab ta maapinnal ainult kevadise suurvee ajal. Osa Kuivajõe sängist on võetud kaitse alla (Kuivajõe sängi kaitseala). Kuivajõgi keskkonnaportaalis
Amandus Adamsoni tänav (Pärnu)

Amandus Adamsoni tänav on tänav Pärnus Eeslinna linnaosas. See saab alguse Esplanaadi tänavalt ja lõppeb Aia tänaval. See on ligikaudu 138 meetrit pikk. Tänav jääb täies ulatuses Pärnu vanalinna ja kuurordi muinsuskaitsealale. Tänav on nimetatud eesti skulptori Amandus Adamsoni järgi. Adamson on Pärnu Vabadussõja mälestussamba autor ning on maetud Pärnu Alevi kalmistule. Hoone aadressil Esplanaadi tn 6 on arvatud ehitismälestiseks. 27253 Hoone Pärnus Esplanaadi tn 6 kultuurimälestiste riiklikus registris
Pilli tänav

Pilli tänav on tänav Pärnus Eeslinna linnaosas Pärnu jõe ääres. Tänav saab alguse Suur-Jõe tänavalt, ristub Vesiroosi tänavaga ja lõppeb Pärnu jõe ääres. Tänava pikkus on ligikaudu 128 meetrit. Pilli park
Paju tänav (Pärnu)

Paju tänav on tänav Pärnus Eeslinna linnaosas, mis saab alguse Kooli tänavalt ja lõppeb Suur-Kuke tänaval. Tänava äärde jääb Paju park. Tänava pikkus on ligikaudu 119 meetrit.
Liilia tänav

Liilia tänav on tänav Pärnus Eeslinna linnaosas. See saab alguse Kalamehe tänavalt, ristub Laatsareti tänavaga ja lõppeb Väike-Veski tänaval. Tänava pikkus on ligikaudu 147 meetrit. Tänava äärde jääb Pärnu vana haigla koos kabel-surnukuuriga, mis on arvatud ehitismälestiseks. 27485 Pärnu vana haigla koos kabel-surnukuuriga, 1909-1912 kultuurimälestiste riiklikus registris
Laatsareti tänav

Laatsareti tänav on tänav Pärnus Eeslinna linnaosas. Saab alguse Tui tänavalt, ristub Liilia tänavaga ja Riia maanteega ning lõppeb Kooli tänaval. Seal lõppeb Köie tänav. Tänava pikkus on ligikaudu 362 meetrit.
Lorenzo Valla

Lorenzo Valla (ka Laurentius Valla; 1406 – 1. august 1457) oli itaalia humanist ja õigusteadlane. Valla on tuntud ühe allikakriitika (taas)loojana. Tema keelelisel analüüsil põhinev uurimus "Constantinuse kingitusest" (ürik, mis andis paavstile ilmaliku võimu endise Lääne-Rooma impeeriumi üle) näitas, et tegu oli võltsinguga. Valla tegutses ka riigiametnikuna Napoli ja Aragóni õukondades.
Ameerika Ühendriikide staabiülemate ühendkomitee esimees

Staabiülemate ühendkomitee esimees on Ameerika Ühendriikide staabiülemate ühendkomitee eesistuja ja Ameerika Ühendriikide relvajõudude juhataja. Staabiülemate ühendkomitee esimees on Ameerika Ühendriikide relvajõudude kõige kõrgem ametikoht ja Ameerika Ühendriikide presidendi, Riikliku Julgeolekunõukogu ja kaitseministri olulisim nõuandja sõjanduse vallas. Siiski puudub tal endal käsuõigus riigi sõjaväe üle, kuivõrd 1986. aastal jõustunud Goldwateri-Nicholsi seadusaktiga paika pandud käsuliin jookseb presidendist (relvajõudude ülemjuhataja) kaitseministrini ja seejärel otse kombatant-väejuhatuste juhtideni. Sama seadusakt muutis staabiülemate esimehe ametikoha komitee kontekstis n.ö "esimeseks võrdsete seas". Ta juhib kaheksaliikmelist Ameerika Ühendriikide staabiülemate ühendkomiteed, millesse kuuluvad lisaks esimehele ja aseesimehele veel kõigi väeliikide juhid, vastavalt maaväe staabiülem, merejalaväe komandant, õhuväe staabiülem, kosmoseoperatsioonide ülem, mereoperatsioonide ülem ja Rahvuskaardi büroo ülem. Staabiülemate ühendkomitee esimehe kandidaadi esitab senatile kinnitamiseks president. Esimehe ametiajaks on neli aastat, v.a. juhul kui president ta ametist eemaldab või ta erandjuhtudel (sõda, riiklik hädaolukord) teiseks ametiajaks tagasi nimetatakse. Ametisse astudes antakse esimehele automaatselt neljatärnikindrali või admirali auaste. Staabiülemate ühendkomitee esimees ja aseesimees ei tohi reeglina olla samast väeliigist. Enne ametikoha loomist täitis samalaadseid ülesandeid USA ülemjuhataja staabiülem, kelleks oli aastatel 1942–1949 laevastikuadmiral William D. Leahy. Esimene staabiülemate ühendkomitee esimees oli armeekindral Omar Bradley, kes teenis ametikohal vahemikus 1949–1953. Alates 29. septembrist 2023 on staabiülemate ühendkomitee esimees kindral Charles Q. Brown. Koduleht (inglise keeles)  Ameerika Ühendriikide staabiülemate ühendkomitee esimees – pildid, videod ja helifailid Wikimedia Commonsis
Harry Souttar

Harry James Souttar (sündinud 22. oktoobril 1998 Aberdeenis) on Šotimaal sündinud Austraalia jalgpallur, kes mängib keskkaitsjana Inglismaa Premier League'i klubis Leicester City ja Austraalia jalgpallikoondises. Ta alustas klubikarjääri Šotimaa klubis Dundee United. Šotimaa kõrgliigas debüteeris ta 10. mail 2016 mängus Partick Thistle'i vastu ja lõi esimese värava neli päeva hiljem mängus Kilmarnocki vastu. 2016. aasta septembris liitus ta kolmeaastase lepingu alusel Inglismaa klubiga Stoke City. Stoke City meeskonnas debüteeris Souttar 29. augustil 2017 EFL Cup'i mängus Rochdale'i vastu. Hooaja 2017/18 teises pooles oli ta Stoke Cityst laenul Šotimaa kõrgliigaklubis Ross County ja aastatel 2019–2020 Inglismaa tugevuselt kolmanda liiga klubis Fleetwood Town. Stoke City meeskonnas tegi Souttar Inglismaa esiliigas oma liigadebüüdi 26. septembril 2020 mängus Preston North Endi vastu. 2020. aasta oktoobris valiti ta juba Stoke City kuu parimaks mängijaks. Esimese värava lõi ta Stoke City meeskonnas 6. märtsil 2021 mängus Wycombe Wanderersi vastu. 2023. aasta jaanuaris sõlmis Souttar viie ja poole aasta pikkuse lepingu Leicester Cityga. Debüütmängus 4. veebruaril Aston Villa vastu lõi ta omavärava, kuid Leicester City võitis 4:2. Aastatel 2015–2017 mängis Souttar Šotimaa noortekoondistes. Austraalia jalgpallikoondises debüteeris Souttar 10. oktoobril 2019 MM-i valikmängus Nepali vastu ja lõi selles mängus kaks väravat. Viis päeva hiljem lõi ta MM-i valikmängus kaks väravat Hiina Taipei vastu. Viie esimese koondisemänguga lõi Souttar kokku kuus väravat. Ta kuulus Austraalia koondisse 2022. aasta jalgpalli maailmameistrivõistlustel. 2020. aasta suveolümpiamängude jalgpalliturniiril osales ta Austraalia olümpiavõistkonna koosseisus. Tema vanem vend John Souttar on samuti jalgpallur. Souttari vendade ema on sündinud Austraalias. "Souttar Deal Completed". Stoke City. Vaadatud 29. septembril 2016. "Potters announce signing of teenage defender". Stoke Sentinel. Vaadatud 29. septembril 2016.[alaline kõdulink] "Harry completes Leicester switch". Stoke City. Vaadatud 31. jaanuaril 2023. Aston Villa 2-4 Leicester City. BBC Sport. 4.2.2023. Vaadatud 6.2.2023 https://www.national-football-teams.com/player/75672/Harry_Souttar.html (vaadatud 6.2.2023) "How Scottish roots made future Socceroos captain Harry Souttar". Code Sports. Vaadatud 8. novembril 2022. "Former Dundee United defender Harry Souttar called into Australia U/23 squad". Evening Telegraph. Vaadatud 26. märtsil 2019.
Köie tänav (Pärnu)

Köie tänav on tänav Pärnus Eeslinna linnaosas. Tänav algab Väike-Sepa tänavalt, suundub kagusse ja lõppeb Laatsareti tänaval. Köie tänav ristub veel Henno ja Kalamehe tänavaga. Tänava pikkus on ligikaudu 282 meetrit.
Koidu tänav (Pärnu)

Koidu tänav on tänav Pärnus Eeslinna linnaosas. See saab alguse Rähni tänavalt ja lõppeb Liiva tänaval. Koidu tänav on umbes 178 meetrit pikk.